Odprtje razstave otroških slik Ajkčeve nove zgodbe 2025/26
2026-02-03 18:30 - 19:30 (Europe/Ljubljana) | Atrij ZRC SAZU, Novi trg 2, Ljubljana, 1000, Slovenia
Akademija za likovno umetnost in oblikovanje (UL ALUO) vabi na razstavo otroških slik, nastalih na Ajkčevih delavnicah v letih 2025 in 2026, z naslovom Ajkčeve nove zgodbe: Ajkec in razpoka do baroka. Odprtje bo v torek, 3. februarja 2026, ob 18.30, v Atriju ZRC SAZU, Novi trg 2, Ljubljana.
Razstava bo na ogled do 13. februarja in je tudi del Konservatorsko-restavratorske transverzale.

Informativni dnevi UL ALUO 2026 - 1. stopnja
2026-02-13 10:00 - 16:30, 2026-02-14 10:00 - 11:30
URNIK INFORMATIVNIH DNEVOV (velja za vse lokacije):

PETEK, 13. 2.:
10.00–11.30 Uvodna predstavitev UL ALUO, ki ji sledijo predstavitve po posameznih študijskih smereh, voden ogled semestrske razstave, ogled knjižnice in drugih prostorov akademije.
15.00–16.30 Uvodna predstavitev UL ALUO, ki ji sledijo predstavitve po posameznih študijskih smereh, voden ogled semestrske razstave, ogled knjižnice in drugih prostorov akademije.
SOBOTA, 14. 2.:
10.00–11.30 Uvodna predstavitev UL ALUO, ki ji sledijo predstavitve po posameznih študijskih smereh, voden ogled semestrske razstave, ogled knjižnice in drugih prostorov akademije.

PROSTORI, v katerih bodo potekale uvodne predstavitve:
– Dolenjska 83 (INDUSTRIJSKO IN UNIKATNO OBLIKOVANJE): 2. nadstropje, predavalnica 214;
– Dolenjska 83 (OBLIKOVANJE VIZUALNIH KOMUNIKACIJ): 1. nadstropje, predavalnica 112;
– Erjavčeva 23 (SLIKARSTVO & KIPARSTVO): 3. nadstropje, Velika predavalnica;
– Tobačna 5 (KRLD & VANM): visoko pritličje, atelje 3.

Odprtje razstave Paul Nurse: Kaj je življenje? v Galeriji Peti štuk
2026-02-18 18:00 - 19:00 | Filozofska fakulteta (UL FF), Aškerčeva 2, Ljubljana, 1000, Slovenia
Razstava podiplomskih študentk in študentov smeri Ilustracija UL ALUO z naslovom Paul Nurse: Kaj je življenje?, ki je v letu 2025 gostovala v Galeriji UL in na IEDC – Poslovni šoli Bled, se tokrat seli še v Galerijo Peti štuk na Filozofski fakulteti (UL FF). Vsebina razstave, posvečena življenju in delu Nobelovega nagrajenca sira Paula Nursa, je nastala v okviru študijskega programa lustracije v zimskem semestru akademskega leta 2024/25.
Odprtje bo v sredo, 18. februarja 2026, ob 18.00, v 5. nadstropju UL FF, Aškerčeva 2. Vljudno vabljene_i!

Zadnji dan za vpis v ALUO tečaje 2026
2026-02-20
Akademija za likovno umetnost in oblikovanje (UL ALUO) vabi k vpisu na raznolike tečaje, kjer boste razvijali svoje ustvarjalne spretnosti pod vodstvom priznanih mentorjev.
Tečaji združujejo strokovnost, praktično delo in dostopnost za vse, ki vas zanimata umetnost in oblikovanje.
Potekajo v obdobju od marca do konca maja ter zajemajo 10 srečanj po 4 šolske ure. Cena posameznega tečaja je 390 EUR z DDV.
Ponujamo 8 različnih tečajev:

Tečaj unikatnega oblikovanja
Tečaj risanja in slikanja – restavratorstvo
Tečaj fotografije
Tečaj industrijskega oblikovanja
Tečaj kiparstva
Tečaj oblikovanja vizualnih komunikacij
Tečaj risanja in slikanja – oblikovanje
Tečaj risanja – slikarstvo

Vpis poteka do zapolnitve prostih mest oz. najpozneje do 20. 2. 2026, izključno preko spletnega obrazca na povezavi: https://forms.office.com/e/5ccxe1EVkY
Več informacij najdete na tej spletni strani, v zavihku ALUO tečaji.

Taktike&praksa #17: Postajanje podoba | Delavnica na ALUO 1/3
2026-02-25 16:00 - 19:00 | UL ALUO, Video, animacija in novi mediji, Tobačna 5, Ljubljana, 1000, Slovenia
17. edicija Aksiomine serije Taktike&praksa: Postajanje podoba, ki bo v sodelovanju s Kinom Šiška in z Akademijo za likovno umetnost in oblikovanje (UL ALUO) potekala od februarja do junija 2026, se posveča nedavni transformaciji digitalnih podob, ki so se iz reprezentacijskih površin oblikovale v operativna okolja.
Vse tri delavnice v sklopu letošnjega programa bodo potekale na UL ALUO, Tobačna 5.

DELAVNICA 1/3

Nina Davies: Generirane koreografije
Sreda, 25. februar 2026, 16.00–19.00
UL ALUO, Video, animacija in novi mediji, Tobačna 5, Ljubljana
Udeležba na VSEH dogodkih je brezplačna, potrebna pa je prijava: https://pretix.eu/aksioma/becomingimage/

ŠE NI NEDOKONČANO, pogovor ob izidu monografije Ksenije Čerče z dr. Tomom Staničem
2026-02-25 17:00 - 18:00 | Galerija Equrna, Gregorčičeva 3, Ljubljana, 1000, Slovenia
Galerija Equrna in Akademija za likovno umetnost in oblikovanje (UL ALUO) vabita na ŠE NI NEDOKONČANO, pogovor ob izidu monografije Ksenije Čerče Who’s Afraid of Pink Colour? / Kdo se boji roza barve? z dr. Tomom Staničem, ki se bo odvil v sredo, 25. februarja 2026, ob 17.00, v Galeriji Equrna, Gregorčičeva 3, Ljubljana.

Predavanja FF na ALUO: Jan Ciglenečki
2026-03-05 14:00 - 15:30 | DC, predavalnica 112, Dolenjska cesta 83, Ljubljana, 1000, Slovenia
Akademija za likovno umetnost in oblikovanje (UL ALUO) in Filozofska fakulteta (UL FF) vabita na Predavanja FF na ALUO, dodatne dogodke skupnega bienalnega projekta NOVEMBRA SMO. II., ki se odvijajo po novembru.
V četrtek, 5. marca 2026, ob 14.00, bo v predavalnici 112 na UL ALUO, Dolenjska 83, potekalo predavanje doc. dr. Jana Ciglenečkega (Oddelek za filozofijo UL FF) z naslovom Svetost prostora: grafiti egipčanskih puščavnikov kot orodje sakralizacije.

Javno preizkusno predavanje Julija Borštnika
2026-03-10 12:30 - 13:30 | EC, Mala predavalnica, Erjavčeva 23, Ljubljana, 1000, Slovenia
Akademija za likovno umetnost in oblikovanje (UL ALUO) vabi na javno preizkusno predavanje Julija Borštnika, akad. kipar, v postopku prve izvolitve v naziv docent za področje kiparstvo,
z naslovom
Sile skozi čas,
ki bo v torek, 10. marca 2026, ob 12.30,
na UL ALUO, Erjavčeva 23, v mali predavalnici.

Zadnji dan razstave Paul Nurse: Kaj je življenje? v Galeriji Peti štuk
2026-03-12 | Filozofska fakulteta (UL FF), Aškerčeva 2, Ljubljana, 1000, Slovenia
Razstava podiplomskih študentk in študentov smeri Ilustracija UL ALUO z naslovom Paul Nurse: Kaj je življenje?, ki je v letu 2025 gostovala v Galeriji UL in na IEDC – Poslovni šoli Bled, je tokrat na ogled še v Galeriji Peti štuk na Filozofski fakulteti (UL FF), do 12. marca 2026.

Smer B: Načrtujmo skupaj: informacijsko-izobraževalni sejem
2026-03-14 20:00 - 23:00, 2026-03-15 20:00 - 23:00 | Stara mestna elektrarna, Slomškova 18, Ljubljana, 1000, Slovenia
Bunker, Akademija za gledališče, radio, film in televizijo (UL AGRFT) in Akademija za likovno umetnost in oblikovanje (UL ALUO) vabimo na dogodek Smer B: Načrtujmo skupaj: informacijsko-izobraževalni sejem, ki se bo odvil 14. in 15. marca 2026, oba dni ob 20.00, v Stari mestni elektrarni, Slomškova 18, Ljubljana.
Rezervacije vstopnic in informacije: info@bunker.si
Vstopnice: 1 €

Odprtje prve razstave cikla UL ALUO v Ulični galeriji TAM-TAM: Teja Božič
2026-03-24 17:00 - 18:00 | Ulična galerija TAM-TAM na Vegovi, Ljubljana, 1000, Slovenia
V torek, 24. marca 2026, ob 17.00, vabimo na Vegovo v Ljubljani, kjer TAM-TAM odpira novo razstavno sezono Ulične galerije. Letošnji program nastaja v sodelovanju z Akademijo za likovno umetnost in oblikovanje (UL ALUO), ki bo skozi cikel UL ALUO izpostavlja: nagrajeni študentski projekti predstavila izbrane dosežke svojih študentk in študentov.

Cikel prinaša deset razstav, ki bodo skozi leto predstavile izjemne ustvarjalne, raziskovalne in študijske projekte študentk in študentov UL ALUO, nagrajene v študijskem letu 2024/25. Program odpira vpogled v aktualno produkcijo mlade generacije umetnic, umetnikov in raziskovalcev, hkrati pa njihovo delo umešča v mestni prostor – neposredno pred mimoidoče.
Na prvi razstavi predstavljamo magistrsko nalogo Teje Božič z Oddelka za restavratorstvo UL ALUO. Posveča se načrtovanju konservatorsko-restavratorskega posega na lesenem totemskem kipu Petra Jovanoviča (1975) v lasti Taborniške zveze Slovenije, ki stoji pred Gozdno šolo v Ukancu. Raziskava celovito obravnava problematiko ohranjanja lesenih skulptur na prostem, analizira dejavnike njihovega propadanja in osvetljuje specifične izzive varovanja lesenih umetnin, izpostavljenih zunanjim vplivom.

Odprtje razstave Kolektiv Arhiv: Nine to Five
2026-03-26 18:00 - 19:00 | MGBS, Slovenska cesta 35, Ljubljana, 1000, Slovenia
Akademija za likovno umetnost in oblikovanje (UL ALUO) in Mala galerija Banke Slovenije (MGBS) vabita na razstavo študentk in študentov UL ALUO in Filozofske fakultete (UL FF), združenih v Kolektiv Arhiv, z naslovom Nine to Five, ki bo na ogled od 26. marca do 2. aprila 2026, s spremljevalni dogodki* vsak dan.
*Tovarniški abonma
(18.00–19.00, vstop prost)

četrtek, 26. 3.: avdiovizualni performans Dronišnica
petek, 27. 3.: dogodivščine kolektiva in kviz o slovenski industriji PotoKviz
sobota, 28. 3.: predstavitev umetniške prakse Lin Gerkman
ponedeljek, 30. 3.: freestyle predavanje izr. prof. dr. Tomo Stanič
torek, 31. 3.: Kino/Večer × Kolektiv Arhiv dvojna projekcija kratkih filmov o Anhovem Beli oblak (Anja Medved) in Bela koprena (Žiga Ciber)
sreda, 1. 4.: javno snemanje podkasta Kritiški pose(la)dek
četrtek, 2. 4.: slavnostno zaprtje razstave

Odprtje razstave O krhkosti: Minljivost pogleda/Trajnost biti
2026-03-30 18:00 - 19:00 | Galerija Kocka, Novi trg 5, Novo mesto, Slovenia
Akademija za likovno umetnost in oblikovanje (UL ALUO) in Galerija Kocka vabita na razstavo del študentk in študentov unikatnega oblikovanja z naslovom O krhkosti: Minljivost pogleda/Trajnost biti. Odprtje bo v ponedeljek, 30. marca 2026, ob 18.00, v prostorih galerije, Kulturni center Janeza Trdine, Novi trg 5, Novo mesto.

Taktike&praksa #17: Postajanje podoba | Delavnica na ALUO 2/3
2026-04-01 16:00 - 19:00 | UL ALUO, Video, animacija in novi mediji, Tobačna 5, Ljubljana, 1000, Slovenia
17. edicija Aksiomine serije Taktike&praksa: Postajanje podoba, ki bo v sodelovanju s Kinom Šiška in z Akademijo za likovno umetnost in oblikovanje (UL ALUO) potekala od februarja do junija 2026, se posveča nedavni transformaciji digitalnih podob, ki so se iz reprezentacijskih površin oblikovale v operativna okolja.
Vse tri delavnice v sklopu letošnjega programa bodo potekale na UL ALUO, Tobačna 5.

DELAVNICA 2/3

Felicity Hammond: Kolaps modelov
Sreda, 1. april 2026, 16.00–19.00
UL ALUO, Video, animacija in novi mediji, Tobačna 5, Ljubljana
Udeležba na VSEH dogodkih je brezplačna, potrebna pa je prijava: https://pretix.eu/aksioma/becomingimage/

Zadnji dogodek razstave Kolektiv Arhiv: Nine to Five
2026-04-02 18:00 - 19:00 | MGBS, Slovenska cesta 35, Ljubljana, 1000, Slovenia
Akademija za likovno umetnost in oblikovanje (UL ALUO) in Mala galerija Banke Slovenije (MGBS) vabita na slavnostno zaprtje razstave Nine to Five, projekta študentk in študentov UL ALUO in Filozofske fakultete (UL FF), združenih v Kolektiv Arhiv, ki bo v četrtek, 2. aprila 2026, ob 18.00.

Odprtje razstave Intra-strukture
2026-04-07 18:00 - 19:00 | Stara železarna, Koroška cesta 12, Ravne na Koroškem, 2390, Slovenia
Akademija za likovno umetnost in oblikovanje (UL ALUO), Fakulteta za arhitekturo (UL FA) in Muzej Ravne na Koroškem vabimo na Intra-strukture: Razstavo umetnostnih refleksij in arhitekturnih vizij Raven na Koroškem, na kateri bodo predstavljena dela študentk in študentov fotografije z UL ALUO ter študentk in študentov arhitekture z UL FA. Odprtje bo v torek, 7. aprila 2026, ob 18.00, v prostorih Stare železarne – Štauharije, Koroška cesta 12, Ravne na Koroškem.

Seminar Marco Mancini: Oblikovanje za glasbeno industrijo (1. dan)
2026-04-08 10:00 - 13:00 | DC, Dolenjska cesta 83, Ljubljana, Slovenija
Marco Mancini, italijanski arhitekt, industrijski oblikovalec, glasbenik in visokošolski učitelj na Univerzi v Ferrari, bo v okviru programa Erasmus+ gostoval na smeri Unikatno oblikovanje UL ALUO. Med 8. in 10. aprilom 2026 bo za študentke in študente unikatnega oblikovanja izvedel seminar na temo Oblikovanje za glasbeno industrijo. Kulturne in raziskovalne poti.
Na brezplačnem izobraževanju so dobrodošli tudi vsi študentke in študenti drugih smeri ter zaposleni na UL ALUO. Prijava ni potrebna.
URNIK SEMINARJA:

sreda, 8. 4.: 10.00–13.00 v Seminar IO 1;
četrtek, 9. 4.: 11.00–14.00 v Seminar IO 3;
petek, 10. 4.: 10.00–12.00 V Seminar IO 1.

Javna predavanja DR Umetnost: Luka Stepan
2026-04-09 18:00 - 19:00 | EC, Velika predavalnica, Erjavčeva 23, Ljubljana, 1000, Slovenia
Akademija za likovno umetnost in oblikovanje (UL ALUO) tudi tem študijskem letu organizira javna predavanja priznanih ustvarjalk in ustvarjalcev v sklopu interdisciplinarnega doktorskega študijskega programa Umetnost.
V četrtek, 9. aprila 2026, ob 18.00, bo z nami Luka Stepan.

Podelitev nagrad in priznanja Riharda Jakopiča 2026
2026-04-09 19:00 - 20:00 | Moderna galerija, Cankarjeva 15, Ljubljana, 1000, Slovenia
Akademija za likovno umetnost in oblikovanje (UL ALUO) skupaj z Zvezo društev slovenskih likovnih umetnikov (ZDSLU), Moderno galerijo (MG+) in s Slovenskim društvom likovnih kritikov (SDLK) vljudno vabi na slovesno podelitev Nagrad in priznanja Riharda Jakopiča 2026, ki bo v četrtek, 9. aprila 2026, ob 19.00, v Avditoriju Moderne galerije, Cankarjeva 15, Ljubljana.
Nagrado za življenjsko delo Riharda Jakopiča 2026 prejme akademski slikar Sandi Červek, nagrado Riharda Jakopiča 2026 umetnik Vadim Fiškin, Priznanje Riharda Jakopiča 2026 pa vizualna umetnica in naša sodelavka Helena Tahir. Iskrene čestitke vsem trem!
Na slavnostni podelitvi največje državne nagrade za likovno in vizualno umetnost bosta na začetku navzoče pozdravila mag. Zoran Poznič, predsednik ZDSLU, in dr. Martina Vovk, direktorica MG+. Slavnostna govornica na podelitvi bo ministrica za kulturo Republike Slovenije, dr. Asta Vrečko. Program bo povezovala Tina Vrbnjak.

Odprtje razstave Offline
2026-04-09 19:00 - 20:00 | MGBS, Slovenska cesta 35, Ljubljana, 1000, Slovenia
Akademija za likovno umetnost in oblikovanje (UL ALUO) in Mala galerija Banke Slovenije (MGBS) vabita na odprtje razstave študentk in študentov smeri Slikarstvo UL ALUO z naslovom Offline, ki bo v četrtek, 9. aprila 2026, ob 19.00, v MGBS, Slovenska cesta 35, Ljubljana.

ALUO na Tednu materialov v Centru Rog
2026-04-15 18:00 - 19:00 | Center Rog, Trubarjeva 72, Ljubljana, 1000, Slovenia
Med 13. in 18. aprilom 2026 bo v Centru Rog potekal Teden materialov, program, ki izhaja iz vsakodnevnega dela z materiali v njihovih laboratorijih. V programu sodelujejo tudi študenti smeri Industrijsko oblikovanje UL ALUO, ki bodo v sredo, 15. aprila, ob 18.00, v sklopu seminarja Biomateriali v praksi: raziskave, inovacije, arhitektura predstavili projekt Ponovna uporaba sirupov s pretečenim rokom uporabe.

Predavanja FF na ALUO: Timotej Prosen
2026-04-16 14:00 - 15:30 | DC, predavalnica 112, Dolenjska cesta 83, Ljubljana, 1000, Slovenia
Akademija za likovno umetnost in oblikovanje (UL ALUO) in Filozofska fakulteta (UL FF) vabita na Predavanja FF na ALUO, dodatne dogodke skupnega bienalnega projekta NOVEMBRA SMO. II., ki se odvijajo po novembru.
V četrtek, 16. aprila 2026, ob 14.00, bo v predavalnici 112 na UL ALUO, Dolenjska 83, potekalo predavanje doc. dr. Timoteja Prosena (Oddelek za filozofijo UL FF) z naslovom Premene v moderni filozofiji prostora.

Okrogla miza o vplivu socialnih omrežij na umetnost v sklopu razstave OFFLINE
2026-04-16 17:00 - 18:00 | MGBS, Slovenska cesta 35, Ljubljana, 1000, Slovenia

Javna predavanja DR Umetnost: dr. Marina Gržinić
2026-04-16 18:00 - 19:00 | EC, Velika predavalnica, Erjavčeva 23, Ljubljana, 1000, Slovenia
Akademija za likovno umetnost in oblikovanje (UL ALUO) tudi tem študijskem letu organizira javna predavanja priznanih ustvarjalk in ustvarjalcev v sklopu interdisciplinarnega doktorskega študijskega programa Umetnost.
V četrtek, 16. aprila 2026, ob 18.00, bo z nami dr. Marina Gržinić (VEČ).

Odprtje razstave v Ulični galeriji TAM-TAM | UL ALUO izpostavlja: Bombon
2026-04-21 17:00 - 18:00 | Ulična galerija TAM-TAM na Vegovi, Ljubljana, 1000, Slovenia
V torek, 21. aprila 2026, ob 17.00, vabimo v Ulično galerijo TAM-TAM na Vegovi v Ljubljani, kjer odpiramo naslednjo v ciklu razstav UL ALUO izpostavlja: nagrajeni študentski projekti.

Cikel prinaša deset razstav, ki bodo skozi leto predstavile izjemne ustvarjalne, raziskovalne in študijske projekte študentk in študentov UL ALUO, nagrajene v študijskem letu 2024/25. Program odpira vpogled v aktualno produkcijo mlade generacije umetnic, umetnikov in raziskovalcev, hkrati pa njihovo delo umešča v mestni prostor – neposredno pred mimoidoče.
Na drugi razstavi predstavljamo projekt Bombon, publikacijo, ki so jo zasnovali Kaia Grobovšek, Jan Hostnik, Aljaž Lavrič in Žiga Sever, študenti Oddelka za oblikovanje vizualnih komunikacij UL ALUO, kolektivni projekt, v katerem so skozi skupni proces oblikovali njeno vsebinsko in vizualno podobo.

Predavanje | Samuel Bianchini: Doživljanje robotike skozi sodobno umetnost
2026-04-22 18:00 - 19:30 | +MSUM, Maistrova 3, Ljubljana, 1000, Slovenia
Dr. Samuel Bianchini, ki trenutno gostuje na Akademiji za likovno umetnost in oblikovanje (UL ALUO) v sklopu interdisciplinarnega doktorskega študijskega programa Umetnost, bo v sodelovanju z Moderno galerijo (MG+) v sredo, 22. aprila 2026, ob 18.00, izvedel tudi javno predavanje Doživljanje robotike skozi sodobno umetnost v Seminarju Muzeja sodobne umetnosti Metelkova (+MSUM).

Javna predavanja DR Umetnost: dr. Samuel Bianchini
2026-04-23 18:00 - 19:00 | EC, Velika predavalnica, Erjavčeva 23, Ljubljana, 1000, Slovenia
Akademija za likovno umetnost in oblikovanje (UL ALUO) tudi tem študijskem letu organizira javna predavanja priznanih ustvarjalk in ustvarjalcev v sklopu interdisciplinarnega doktorskega študijskega programa Umetnost.
V četrtek, 9. aprila 2026, ob 18.00, bo z nami dr. Samuel Bianchini.

Odprtje razstave Mimogrede pomembno v Mariboru
2026-04-23 19:00 - 20:00 | Galerija obrat, Ob železnici 8, Maribor, 2000, Slovenia
Akademija za likovno umetnost in oblikovanje (UL ALUO) skupaj z Galerijo Alkatraz in Pekarno Magdalenske mreže vabi na odprtje razstave študentk in študentov Oddelka za slikarstvo UL ALUO z naslovom MIMOGREDE POMEMBNO, ki je bila prvič na ogled junija lani v Ljubljani. V svoji mariborski ediciji se v Galeriji Obrat (Ob železnici 8, Maribor) odpre v četrtek, 23. aprila 2026, ob 19.00.
